ആനവണ്ടിയെ കരയേറ്റാന് ഗ്രാമവണ്ടി ആലപ്പുഴ: ഗ്രാമീണ പാതകളില് ഓടിയെത്തി ഗതാഗത ക്ലേശം പരിഹരിക്കാനുള്ള ഗ്രാമവണ്ടി പദ്ധതി ജില്ലയ്ക്കും പ്രതീക്ഷയേകുന്നു. ബസ് സര്വീസില്ലാത്ത തീരപ്രദേശങ്ങളിലും നാട്ടുവഴികളിലുമടക്കം കടന്നുചെല്ലാന് സാധിക്കുമെന്നതാണ് പദ്ധതിയുടെ പ്രത്യേകത. കെ.എസ്.ആര്.ടി.സിയെ കരകയറ്റാനുള്ള നടപടികളുടെ ഭാഗമായി കഴിഞ്ഞ ദിവസമാണ് ഗതാഗത മന്ത്രി ആന്റണി രാജു ഗ്രാമവണ്ടി പദ്ധതി പ്രഖ്യാപിച്ചത്. തദ്ദേശ സ്ഥാപനങ്ങള്ക്ക് കെ.എസ്.ആര്.ടി.സി ബസുകള് വിട്ടുനല്കും. റൂട്ടുകള് പഞ്ചായത്തുകള്ക്കും നഗരസഭകള്ക്കും തീരുമാനിക്കാം. ഇന്ധനച്ചെലവ് തദ്ദേശസ്ഥാപനങ്ങള് വഹിക്കണം. ജീവനക്കാരുടെ ശമ്ബളം, ബസുകളുടെ അറ്റകുറ്റപ്പണി, ഇന്ഷ്വറന്സ് ഉള്പ്പടെയുള്ള ചെലവുകള് കെ.എസ്.ആര്.ടി.സി വഹിക്കും. ഒന്നിലേറെ തദ്ദേശ സ്ഥാപനങ്ങള്ക്ക് സഹകരിച്ചും പദ്ധതിയില് പങ്കാളികളാകാം. അംഗമാകുന്നതിന് തദ്ദേശ സ്ഥാപനം നിശ്ചിത തുക റോഡ് ട്രാന്സ്പോര്ട്ട് കോര്പ്പറേഷനില് ഡെപ്പോസിറ്റ് ചെയ്യണം. സീറ്റിംഗ് കപ്പാസിറ്റി: 24 35 പ്രത്യേകതകള് 1. ഒറ്റപ്പെട്ട പ്രദേശങ്ങളിലും സര്വീസെത്തും 2. അധിക ചെലവില്ലാതെ കെ.എസ്.ആര്.ടി.സിക്ക് ലാഭം 3. റൂട്ടും ബസുകളുടെ എണ്ണവും തദ്ദേശ സ്ഥാപനങ്ങള്ക്ക് തീരുമാനിക്കാം 4. കെ.എസ്.ആര്.ടി.സിക്ക് പ്രത്യേക വാഹന നികുതിയും ലഭിക്കും ഗ്രാമവണ്ടി പദ്ധതിയില് സഹകരിക്കാന് താല്പര്യവുമായി തദ്ദേശ സ്ഥാപനങ്ങള് സമീപിച്ചാല് എല്ലാ സഹായവും നല്കും. ആവശ്യപ്പെടുന്ന റൂട്ടിലേക്ക് ബസുകളും ജീവനക്കാരെയും വിട്ടുനല്കും. അശോക് കുമാര് എ.ടി.ഒ, ആലപ്പുഴ